**แบบรายงานข้อเสนอแนะของผู้ตรวจราชการกระทรวงมหาดไทย**

**รับผิดชอบเขตตรวจราชการที่ 7 กลุ่มจังหวัดภาคใต้ชายแดน** **(นายอนุรัตน์ ธรรมประจำจิต)**

**ตามประเด็นการตรวจราชการประจำเดือนกุมภาพันธ์ ๒๕๖8**

**จังหวัดยะลา จังหวัดปัตตานี และจังหวัดนราธิวาส**

**\*\*\*\*\*\*\*\*\*\*\*\*\*\*\*\*\*\*\*\***

**หน่วยงาน....................................................................**

|  |  |  |
| --- | --- | --- |
| **ลำดับ** | **ประเด็นการตรวจราชการตามนโยบายของรัฐบาลและกระทรวงมหาดไทย** | **ผลการดำเนินการตามข้อเสนอแนะ** |
| **๑.** | **ประเด็นที่ ๑ การตรวจติดตามการดำเนินการตามนโยบายการจัดระเบียบสังคมและปราบปรามผู้มีอิทธิพล**  1.1 ขอให้จังหวัดดำเนินการตามข้อสั่งการของรองนายกรัฐมนตรี และรัฐมนตรีว่าการกระทรวงมหาดไทย (นายอนุทิน ชาญวีรกูล) ในการจัดระเบียบสังคมอย่างต่อเนื่อง และรายงานผลการดำเนินงานของชุดปฏิบัติการพิเศษฝ่ายปกครองตามระยะเวลาที่กำหนด  1.2 ขอให้จังหวัดใช้เครือข่ายภาครัฐ ภาคประชาชน และหน่วยงานอื่น ๆ ในการแจ้งข้อมูลข่าวสารให้กับหน่วยปฏิบัติเพื่อนำข้อมูลดังกล่าวไปประกอบการดำเนินการในส่วนที่เกี่ยวข้องต่อไป |  |
| **2** | **ประเด็นที่ 2 การตรวจติดตามการป้องกันและแก้ไขปัญหายาเสพติด**  2.1 ขอให้จังหวัดบูรณาการความร่วมมือระหว่างหน่วยงานในพื้นที่ ในการป้องกัน ปราบปราม ผู้กระทำความผิดและกำหนดแผนตรวจเยี่ยมของผู้ว่าราชการจังหวัด หรือผู้ที่ได้รับมอบหมาย เพื่อสร้างขวัญกำลังใจให้กับเจ้าหน้าที่ผู้ปฏิบัติงานในศูนย์ฟื้นฟูสภาพทางสังคมอย่างต่อเนื่อง  2.2 ขอให้ผู้ว่าราชการจังหวัด นายอำเภอ บูรณาการร่วมกับหน่วยงานที่เกี่ยวข้อง โดยเฉพาะอย่างยิ่งในอำเภอที่มีเขตรอยต่อกับประเทศเพื่อนบ้าน ด้วยการเพิ่มประสิทธิภาพการตรวจตรา ลาดตระเวน รวมทั้งปฏิบัติการด้านการข่าวเพื่อสกัดกั้นการลักลอบขนยาเสพติดเข้ามาในประเทศผ่านทางช่องทางธรรมชาติ  2.3 ขอให้จังหวัดกำชับหน่วยงานที่รับผิดชอบติดตามพฤติกรรมของผู้ที่ผ่าน การบำบัดรักษา เพื่อจะได้ไม่เกี่ยวข้องกับยาเสพติดอีก รวมไปถึงการสร้างงาน/สร้างอาชีพ เพื่อให้สามารถดำรงชีพอยู่ในสังคมได้ |  |

-๒-

|  |  |  |
| --- | --- | --- |
| **ลำดับ** | **ประเด็นการตรวจราชการตามนโยบายของรัฐบาลและกระทรวงมหาดไทย** | **ผลการดำเนินการตามข้อเสนอแนะ** |
| **๓.** | **ประเด็นที่ 3 การตรวจติดตามการดำเนินการมาตรการด้านการปราบปรามบุหรี่ไฟฟ้า ในระดับจังหวัด อำเภอ หมู่บ้าน และชุมชน**  3.1 ขอให้จังหวัดบูรณาการความร่วมมือกับหน่วยงานในพื้นที่ เฝ้าระวัง ป้องกัน และปราบปรามการลักลอบจำหน่ายบุหรี่ไฟฟ้า  3.2 ขอให้จังหวัดสร้างความตระหนักรู้ให้กับนักเรียน เยาวชน และประชาชนในพื้นที่ โดยใช้สื่อสังคมออนไลน์ทุกช่องทาง เพื่อประชาสัมพันธ์ให้ข้อมูลเกี่ยวกับผลกระทบต่อสุขภาพ มาตรการทางกฎหมาย โทษและอันตรายที่เกิดจากบุหรี่ไฟฟ้า |  |
| **๔.** | **ประเด็นที่ 4 การตรวจติดตามการกำกับการออกใบอนุญาตประกอบธุรกิจโรงแรมและการแจ้งสถานที่พักที่ไม่เป็นโรงแรม และการกวดขันระบบป้องกันอัคคีภัยสถานที่ประกอบธุรกิจโรงแรม**  4.1 ขอให้จังหวัดแจ้งให้นายทะเบียนผู้ออกใบอนุญาตประกอบธุรกิจโรงแรมปฏิบัติตามระเบียบกฎหมาย และแนวทางการดำเนินการ โดยเคร่งครัด  4.2 เน้นย้ำให้ผู้ประกอบการดำเนินการตรวจสอบระบบป้องกันอัคคีภัยในโรงแรม เช่น สภาพความพร้อมของถังดับเพลิง อายุการใช้งาน แผนผังทางเดินหนีไฟ การทำงานของเครื่องดูดควันไฟ สปริงเกอร์ดับเพลิง ให้อยู่ในสภาพพร้อมใช้งานตลอดเวลา และติดตั้งสัญญาณเตือนอัคคีภัยที่ได้มาตรฐาน เป็นต้น  รวมถึงการกำหนดแผนเผชิญเหตุภัยพิบัติและซักซ้อมแผนเป็นประจำ |  |
| **5** | **ประเด็นที่ 5** **การตรวจติดตามความพร้อมของชุดคุ้มครองตำบล (ชคต.) ในพื้นที่จังหวัดชายแดน**  5.1 ขอให้จัดทำแผนการรักษาความปลอดภัยในพื้นที่ตำบล โดยลาดตระเวนและเฝ้าระวังเหตุการณ์ผิดปกติ และกำหนดฐานที่ตั้งชุดคุ้มครองตำบล (ชคต.) ในสถานที่ที่เหมาะสม และรายงานผลการปฏิบัติงานอย่างต่อเนื่อง  5.2 ขอให้จังหวัดบูรณาการร่วมกับผู้นำ 4 เสาหลัก เพื่อสร้างความสัมพันธ์กับชุมชน ให้ประชาชนมีส่วนร่วม ในการรักษาความสงบ ดูแลความปลอดภัยสถานที่สำคัญ เช่น โรงเรียน วัด มัสยิด และสถานที่ราชการ ร่วมกันป้องกันและปราบปรามอาชญากรรม ร่วมกับภาครัฐ |  |

- 3 –

|  |  |  |
| --- | --- | --- |
| **ลำดับ** | **ประเด็นการตรวจราชการตามนโยบายของรัฐบาลและกระทรวงมหาดไทย** | **ผลการดำเนินการตามข้อเสนอแนะ** |
| **6** | **ประเด็นที่ 6 การตรวจติดตามการดำเนินงานกองทุนพัฒนาบทบาทสตรี**  6.1 จังหวัดควรวิเคราะห์ศักยภาพของผู้กู้ เพื่อนำไปสู่การสร้างอาชีพและรายได้ ทำให้ ผู้กู้มีศักยภาพในการชำระหนี้ได้สูงขึ้น โดยอาศัยเครือข่ายในพื้นที่ในการช่วยสร้างงานและตลาด อาทิ สถาบันพัฒนาฝีมือแรงงาน กลุ่มเครือข่าย OTOP หอการค้าจังหวัด YEC เป็นต้น  6.2 ขอให้จังหวัดจัดวางแนวทางให้ผู้กู้เข้าสู่ระบบการประนอมหนี้ หรือการปรับโครงสร้างหนี้ เพื่อให้ผู้กู้มีความสามารถในการผ่อนชำระหนี้ได้ตามกำลังความสามารถ เพื่อลดอัตราหนี้ค้างชำระ |  |

ลงชื่อ........................................................................ ผู้รายงาน

ตำแหน่ง.....................................................................

หมายเลขโทรศัพท์.............................................

(..............................................................)

**หมายเหตุ : ขอความกรุณาจัดทำข้อมูลรายงานผลการดำเนินการอย่างละเอียดในทุกประเด็นคำถามตามประเด็นตรวจราชการ**

1. สามารถดาวน์โหลดแบบตรวจติดตามผลการดำเนินงานฯ ได้ที่ www.narathiwat.go.th หัวข้อ “ระบบหนังสือราชการจังหวัดนราธิวาส”

2. จัดส่งรายงานให้จังหวัดนราธิวาสเป็นหนังสือและรูปแบบไฟล์ Word **ภายในวันพฤหัสบดีที่ 1 พฤษภาคม 2568** ทางไปรษณีย์อิเล็กทรอนิกส์ policy.narathiwat01@gmail.com